**OБРАЗЛОЖЕЊЕ ФИНАНСИЈСКОГ ПЛАНА**

**ТУРИСТИЧКЕ ОРГАНИЗАЦИЈЕ НИШ ЗА 2018. ГОДИНУ**

Извор финансирања (01)

Туристичка организација Ниш је у складу са одлуком о буџету за 2018 годину планирала средства у износу од  **53.500.000,00 динара.** Ова средства биће утрошена за следеће расходе:

1. **411000 - плате и додаци запослених ...................................................... ....... 12.904.000,00**

Плате су обрачунате по цени рада коју је закључком утврдила Влада Републике Србије за директора и запослене раднике, у складу са упутством за припрему буџета града Ниша за 2018.годину.Маса средстава увећана је за 5% у складу са упутстством Министра финансија за израду буџета за 2018.годину и увећањем за износ плата за два извршиоца на одређено време.

Због повећаног обима посла и неометаног процеса рада постојећих туристичко информативних центара, као и образовања новог туристичко информативног центра на Аеродрому Константин Велики у Нишу и планираних манифестација које ће се организовати у току 2018. године, постоји потреба за заснивање радног односа на одређено време са два извршиоца са високим образовањем из области туризмологије.

Средства за плате су увећана за два извршиоца.

**2. 412000 - социјални доприноси на терет послодавца ..............................2.310.000,00**

Средства за доприносе на терет послодавца у износу од 2.310.000.00 планирана су за исплату доприноса на терет послодавца у складу са планираним средствима за исплату плата. Маса средстава за доприносе на терет послодавца планирана је на нивоу 2017.године у складу са упутстством без увећања.

Средства за доприносе на терет послодавца увећана су за два извршиоца.

**3. 413000 - накнаде у натури ..................................................................... 370.000,00**

Средства за превоз радника на посао и са посла планирана су у складу са планираним бројем радника.У укупна средства за превоз радника урачуната су средства за два радника на одређено време.

**4. 414000- социјална давања запосленима .................................................... 350.000,00**

Средства су предвиђена за исплату накнада за време одсуствовања с посла на терет фондова и отпремнине и помоћи у случају смрти запосленог или члана уже породице, и помоћ у медицинском лечењу запосленог или чланова уже породице и друге помоћи запосленом.

**5. 416000-награде запосленима и остали посебни расходи ............................130.000,00**

Средства су предвиђена за исплату јубиларне награде за **10 и 20 година рада у Туристичкој организацији Ниш за два запосленa радника: Bладимир Јовановић и Душица Тодоровић у висини** исплаћене јубиларне награде у 2017.години са незнатним увећањем, како се јубиларна награда исплаћује на основу просечне нето зараде по за запосленом у привреди Републике Србије према последњем објављеном податку надлежног органа за послове статистике у моменту обрачуна.

Именовани, Владимир Јовановић дана 04.11.2018.године стиче право на исплату јубиларне награде за 10. година рада у Туристичкој организацији Ниш

и **Душица Тодоровић** 01.07.2018.године стиче право на исплату јубиларне награде за 20 година рада у у Туристичкој организацији Ниш.

**6 . 421000 - стални трошкови..........................................................................4.460.000,00**

Средства су планирана за: трошкове банкарских услуга, енергетске услуге, комуналне услуге, услуге комуникација, трошкове осигурања имовине, закуп имовине, простора и опреме за сајмове и манифестације предвиђене планом ( Сајам туризма у Нишу,сајмове у Београду , Крагујевцу, Бајиној башти и закуп нестамбеног простора у ул. Цара Душана 30. на основу уговора).

**7. 422000 - трошкови путовања ........................................................... ........ 2.100.000,00**

Средства за трошкове дневница, превоза и смештаја на службеном путу у земљи и иностранству.

Туристичка организација Ниш планира да током 2018. године настави са учешћем на сајмовима туризма, тематским манифестацијама и туристичким форумима који се одржавају на већим емитивним тржиштима у Србији и иностранству где ће промовисати различите сегметне туристичке понуде: културно-историјске споменике, догађаје у граду, као и активан одмор и могућности за бављење екстремним спортовима у околини Ниша, као што су сајмови у Београду, Новом Саду, Крагујевцу, Бања Луци, Скопљу, Солуну, Љубљани, Милану,Лондону, Бечу, Софији, Берлину, Братислави, Москви, Бриселу, Букурешту, Гетеборга,Стокхолму, Штутгарту, Истанбулу и за промоцију Града на тематским манифестацијама у Београду, Новом саду, Белој Паланци, Гучи, Лесковцу, Крушевцу, Софији и Солуну.

**8. 423000 - услуге по уговору ..........................................................................26.840.000,00**

Планирана средства обухватају трошкове услуга по уговору за промоцију Града кроз разне видове информисања и организовања манифестација.

- **административне услуге**-превођење текстова за публикације

**- компјутерске услуге -**  одржавање програма за обрачун плата, програма за финансијско, робно књиговодство, програма за електонске пријаве, одржавање рачунарске опреме.

**- образовање и усавршавање запослених** (котизација за учествовање на сeминарима, учешће на сајмовима у иностранству на заједничком наступу са Туристичком организацијом Србије, и услуге образовања и усавршавања запослених).

Због квалитетнијег и стручнијег обављања послова потребно је извршити едукацију радника учешћем на разним семинарима, радионицама, курсевима страних језика и сличним облицима усавршавања.

За 2018.г. годину планира се наставак едукације запослених у ТОН како би одговорили на изазове све захтевнијег тржишта и били упознати са светским трендовима који се дају применити у локалној средини.

* **стручне услуге –** адвокатске услуге-ангажовање адвоката по потреби посла за пржање стручних услуга за заступање у судским споровима на судовима.

**- услуге информисања (издавачка делатност) штампање туристичко информативних публикација**.

За што успешнију презентацију културно-историјских, природних и других туристичких ресурса града Ниша неопходан је савремен пропагандно-информативни материјал који прати најновије трендове у издаваштву.

Поред штампаног материјала, публикације ће се дигитализовати и прилагодити за коришћење путем интернета и мобилних телефона, чиме ће се омогућити већа досупност информација потенцијалним туристима.

Средства на позицији услуге по уговору планирана су за промотивне активности у оквиру програмске активности Туристичка промоција.

Потребно је урадити промотивну кампању града Ниша – CITY-BREAK туризам, за афирмацију летова са нишког аеродрома на интернету и у штампаним медијима.

Треба истаћи да ТОН за све званичне делегације града, које путују у иностранство обезбеђује пропагандни материјал. Такође помаже спортисте, организације, удружења и појединце који путују на такмичења, конгресе или манифестације и на индиректан начин представљају град. Промо материјал се дели и хотелијерима који туристички промо материјал бесплатно дају својим гостима.

1. Општа брошура о Нишу на српском језику

2. Општа брошура о Нишу на енглеском језику

3. Општа брошура о Нишу на бугарскомјезику

4. Општа брошура о Нишу на руском језику

5. Брошура културно-историјско наслеђе Ниша на српском језику

6. Брошура културно-историјско наслеђе Ниша на енглеском језику

7. Брошура културно-историјско наслеђе Ниша на бугарскомјезику

8. Брошура културно-историјско наслеђе Ниша на руском језику

9. Брошура о околини Ниша и екстремним спортовима на српском језику

10. Брошура о околини Ниша и екстремним спортовима на енглеском језику

11. Брошура о околини Ниша и екстремним спортовима на бугарском језику

12. Брошура о Нишкој Бањи српско-енглеска верзија

13. Брошура о Нишкој Бањи на руском језику

14. Мапа града српско-енглеска верзија (већа)

15. Мапа града српско-енглеска верзија (мања)

16. Мапа околине српско-енглеска верзија

17. Рекламна кеса (стандардна папир)

18. Рекламна кеса (стандардна пластика)

19. Флајери тролисти са више мотива

20. Визит карте за запослене

21. Дискови са промо материјалима

22. Књига о Нишу - српско-енглеска варијанта

23. Монографија „Боје Ниша“ - српско-енглеска варијанта

24. Фасцикле са мотивима Ниша

25. Позивнице за манифестацијевише врста

26. Плакати за манифестације више врста

27. Програми за манифестације

28. Каталог учесника за сајам туризма 2018

29. Брошура о тврђави - српско-енглеска варијанта

30. Разгледнице Ниша

31. Брошура о црквама и манастирима Ниша и околине - српско-енглеска варијанта

32. Гастриномски водич кроз Ниш - српско-енглеска варијанта

33. Штампа на ПВЦ фолији

34. Штампа на церади

35.Водич кроз антички Ниш

**- услуге информисања: реклама и пропаганда**.

Рекламирање на интернету, у новинама и специјализованим часописима, као и емитовање промотивних спотова на телевизији представља значајан облик промовисања једне туристичке дестинације.

Савремени трендови промоције у туризму стављају акценат на „online“ или интернет маркетинг тако да ће и Туристичка организација Ниш највећи део промоције током 2018.године обављати на овај начин. Оглашавање у промотивним кампањама вршиће се самостално, али и у склопу кампања које спроводи Туристичка организација Србије.

**-угоститељске услуге и репрезентација -** смештај и исхрана учесника и организатора манифестација, логистичке и техничке подршке, стручних предавача, новинара, напред наведене услуге неопходне су за реализацију планираних манифестација, Сајма туризма у Нишу, „Месец туризма у Нишу“, Тесла Дани 2018, “Wine Race, Винска трка-промоција винског и гастро туризма, Планинска трка „Соколов пут“,“Изађи ми на теглу“,Дани Србије у региону“,“Витешки фестивал“, „Дани банице“, као и манифестације којима ТОН као партнер у реализацији активности пружа подршку – Светосавски сајам књига, „Уклонимо Баријере“, Волонтерски камп, Бекство у природу, Гастро олимпијада 2018, Дани бурека 2018, Сајам вина и мерака 2018, као и најзначајнији џез фестивал у југоисточној Европи – Нишвил.

ТОН ће наставити са подршком програма активног одмора и екстремних спортова - рекреација и боравка у природи, планинарење и планинске трке, пешачке туре и презентације еко потенцијала околине Ниша, као и подршком за сва значајна спортска такмичења и акције из ове области као што су: бициклистичка и параглајдинг такмичења од националног значаја, коњички турнир, спортски риболов.

- **остале опште услуге -** услуге по уговорима за манифестације и сајмове, осветљење, обезбеђење, озвучење, опремање, декорација, превоз, музички програм, интерактивне радионице и перформанси, ангажовање лица за помоћне послове преко омладинских задруга, опремање простора за сајмове, ангажовање по уговорима о ауторском хонорару, услуге организације манифестација, услуге логистичке, техничке и стручне подршке догађаја и манифестација, откуп фотографија, додела награда, пехара, услуге ангажовања разних служби специјализованих установа, Хитне помоћи, услуге у области безбедности и здравлја на раду и остале опште услуге које се не могу сврстати у административне услуге, а контним планом није предвиђен посебан аналитички конто.

Напред наведене опште услуге се односе на организацију сајмова у земљи и иностранству, креирање и подршку оних догађаја и манифестација који се издвајају својим квалитетом у смислу обогаћивања туристичке понуде, и могућности да могу да доведу посетиоце у град али и оних догађаја који су неопходни за њихову реализацију, употпуњавање програма, стручну подршку из домена у којима ТОН не може самостално деловати, - Сајам туризма у Нишу, Месец Туризма у Нишу, спортска такмичења и уметничких перформанси.

Учешћем у организацији или самом организацијом догађаја ТОН ће побољшати имиџ града као пожељне туристичке дестинације која има да понуди својим гостима велики број разноврсних и квалитетних садржаја током целе године.

Међународни сајам туризма и активног одмора, Ниш 2018. окупиће велики број излагача који ће презентовати туристичку понуду дестинација у Србији и региону, као и понуду туристичких агенција и туроператора за предстојећу летњу сезону. Како је Сајам туризма и активног одмора постао један од важнијих догађаја овог дела Балкана, очекујемо да Сајам туризма још једном буде место окупљања релевантних носиоца туристичке привреде земље и региона.

Mанифестација под називом „Месец туризма” први пут је одржана 2015. год током месеца јуна са циљем побољшања туристичке понуде и стварања додатне искуствене вредности у самој дестинацији у том периоду. Након успешне организације и позитивног искуства, Туристичка организација Ниш ће и у 2018. год поновити ову туристичку манифестацију. Манифестација „Месец туризма“ конципирана је тако да бројни програми пружају и могућност активног укључивања туриста, који су на тај начин део манифестације. Циљ манифестације је побољшање туристичке понуде и стварање јединственог искуственог доживљаја туристе у дестинацији, што ће се одразити и на повећање промета туриста у том периоду.

Тесла дани 2018 - Поводом 10. јула – рођендана Николе Тесле и целогодишње прославе теслиног рођења и завештања, све заинтересоване од 1. до 31. јула 2018. године очекује месец дана инспирисаних Теслом, његовим животом и радом, обиласком хидроцентрале Света Петка.

Имајући у виду дa град Ниш са околином поседује изузетно атрактивне терене за бављење такозваним „outdoor“ активностима, сматрамо да је потребно и даље развијати и промовисати програме активног одмора и екстремних спортова јер представљају неисцрпну шансу за развој разноврсне туристичке понуде града и привлачење нових циљних група туриста који ће препознати Ниш као занимљиву дестинацију за активан одмор.

ТОН ће се и током 2018. год. укључити у израду пројеката из области развоја екстремних спортова, рекреације, боравка у природи и подржаваће сва значајна такмичења и акције које ће се организовати током године: Бициклистичка трка МТБ “Трофеј Константин“, Планинска трка са препрекама „The Maze“, Државно првенство параглајдера Србије у дисциплини прелет „NIŠ OPEN“ Сићево, Државно првенство параглајдера у дисциплини прецизно слетање – Нишка Бања, Коњички турнир - Балкански КУП и државно првенство у 3Д догађајима, Такмичење у спортском риболову, Shooting relly –Јединствен спортски програм у домену екстремног спорта, програми планинарења – успон на Трем, Гљиваријада, пешачке туре.

Туристичка организација Ниш је издвојила и неколико кључних догађаја за које сматра да се издвајају својим квалитетом у смислу обогаћивања туристичке понуде, па ће логистички и финансијски подржати следеће манифестације: Светосавски сајам књига, „Бекство у природу“ манифестација мултимедијалног карактера, „Уклонимо баријере“ –активности о лакшој приступности туристичких садржаја у Нишу, Nišville jazz festival, Међународни Сајам вина и мерака 2018, Дани бурека 2018, Гастро олимпијада 2018, Међународни волонтерски камп у селу Доња Топоница.

Поред активности из редовног Програма рада, ТОН ће бити и део промоције туристичких потенцијала Србије у сарадњи са Туристичком организацијом Србије и ТО Градова и општина у оквиру националне кампање промовисања туристичких садржаја земље.

**9. 424000 – специјализоване услуге .................................................................... 1.000,00**

Средства су потребна за извршење осталих специјализованих услуга у оквиру разних манифестација и реализације услуга у оквиру пројеката за које ће ТОН ако постоје могућности аплицирати у 2018.г.

**10. 425000 – текуће поправке и одржавање............................................... 100.000,00**

Текуће поправке и одржавање зграда и текуће одржавање опреме се односе на адаптацију и одржавање пословних простора и информативних центра.

**11. 426000 - материјал ................................................................................. 998.000,00**

Средства су потребна за набавку стручне литературе за редовне потребе запослених (буџет, финансијски ревизор и правник за буџетске кориснике, и програма за правну базу података и програма за јавне набавке, набавку канцеларијског материјала и набавку материјала за саобраћај.Планирана су средства за радне униформе у информативним центрима .

**12. 444000 – пратећи трошкови задуживања ........................................... 10.000,00**

Средства су предвиђена за негативне курсне разлике и казне за кашњење које се пре свега односе на камате за неблаговремено плаћање обавеза за сталне трошкове.

**13. 465000 – остале дотације и трансфери.............................................. 1.612.000,00**

Средства су потребна за уплату средстава која су утврђена као разлика приликом обрачуна зарада у складу са Законом о привременом уређивању основица за обрачун и исплату плата, односно зарада и других сталних примања код корисника јавних средстава увећана за два радника на одређено време.

**14. 482000- порези , обавезне таксе, казне и пенали .................................... 10.000,00**

Средства су потребна за покриће трошкова пореза и такси и других обавеза за неблаговремено извршење обавеза.

**15. 483000- новчане казне и пенали ............................................................. 5.000,00**

Средства су потребна за покриће новчаних казни и пенала по решењу судова.

**16. 512000-Машине и опрема......................................................................... 800.000,00**

Тон у 2018.г.планира набавку опреме и замену постојеће опреме која не може да подржи лиценциране(легализоване) програме, као и **опремање Туристичко информационог центра на Аеродрому Константин Велики.**

Туристичка организација Ниш је, између осталог, основана и ради боље промоције Града Ниша и његових туристичких потенцијала, а све са разлогом повећања броја посетилаца из земље и иностранства.

Отварањем Туристичко информационог центра на Аеродрому Константин Велики, у сарадњи између ЈП Аеродром Ниш и Туристичке организације Ниш, свакако би се туристима који у Ниш стижу авионом боље презентовала туристичка понуда града и околине и пружиле многе информације потребне за њихов боравак у нашем граду.

Туристичка организација Ниш би опремила наведени простор за функционисање Туристичко информационог центара и обезбедила сав потребан информативни и промотивни материјал, као и стручне и квалификоване запослене који би у њему радили.

**17.** **515000 -** **Нематеријална имовина** .**..........................................................**  **500.000,00** Предвиђена средства за набавку нематеријалне имовине, компјутерског апликативног софтвера, проширење постојећих софтвера и куповину лиценцираних(легализованих) програма.Средства су планирана у складу са препоруком која је дата на састанку у кабинету Градоначелника, да свака установа у свом финансијском плану планира опрему и легализацију софтвера.

Укупна средства планирана у финансијском плану ТОН за 2018.г. износе.**53.500.000,00** динара.

Управни одбор

Туристичке организације Ниш

Председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Никола Цветковић, дипл. ецц